Recommended byColombia
పదేళ్ళ నిరీక్షణకు తగ్గ సినిమా..
స్టాలిన్ సినిమా తరువాత పదేళ్ళకు నేను చేస్తోన్న సినిమా ఇది. ఒక్కడు సినిమాలో మహేష్సె టిల్డ్ పెర్ఫార్మన్స్ నాకు నచ్చింది. ఆ తరువాత స్టాలిన్ సినిమా సమయంలో పక్కనే పోకిరి సినిమా సాంగ్ షూటింగ్ జరుగుతోంది. అప్పుడు మహేష్&zwnj;తో పరిచయం ఏర్పడింది. ఆ తరువాత కొన్ని రోజులకు మహేష్&zwnj;ను కలిసి నేను మీతో సినిమా చేయాలనుకున్నానని చెప్పాను. ఆయన కూడా సానుకూలంగా స్పందించారు. అయితే ఆ తరువాత నేను హిందీ సినిమాతో బిజీ అయ్యాను. తెలుగు, తమిళంలో సినిమా చేయాలనుకున్నప్పుడు ఈ కథ అనుకున్నాం. అందరికీ నచ్చే విధంగా సినిమా ఉండాలి.
అలానే తమిళంలో మహేష్&zwnj;కు స్ట్రెయిట్ సినిమా &lsquo;స్పైడర్&rsquo;,అందుకే స్క్రిప్ట్ మోడర్న్&zwnj;గా ఉండాలని నిర్ణయించుకున్నాం. ఒక సాంగ్ మినహా మినహా షూటింగ్ పూర్తయింది. పదేళ్ళు వెయిట్ చేసినందుకు తగ్గ సినిమా చేసినట్లు అనిపించింది.
మహేష్ లాంటి హీరోను చూడలేదు..
నేను చాలా మంది సూపర్ స్టార్స్&zwnj;తో కలిసి పని చేశాను. కానీ మహేష్ వర్కింగ్ స్టైల్&zwnj;ను ఎవరితో పోల్చి చూడలేను. ఏడాది పాటు మహేష్&zwnj;తో ట్రావెల్ చేశా.. తన లాంటి హీరోను చూడలేదు. తను దర్శకుల హీరో. స్క్రిప్ట్ విషయంలో ఇన్వాల్వ్ కాలేదు. రాత్రి పూట దాదాపు ఎనభై రోజులు షూట్ చేశాం. ఇండియాలో మరే సూపర్ స్టార్ ఇంతగా కష్టపడడం నేను చూడలేదు. అతడే నాకు నంబర్ వన్ సూపర్ స్టార్. ఈ సినిమాలో మహేష్ గారిని తప్ప మరే హీరోను ఊహించుకోలేను. అంతగా ఇమిడిపోయి నటించారు.
హ్యూమానిటీకు సంబంధించిన మెసేజ్ ఉంటుంది..
ఈ సినిమా జేమ్స్ బాండ్ తరహాలో ఉంటుందని అందరూ అనుకుంటున్నారు. కానీ ఈ సినిమా ప్రస్తుతం ఉన్న పరిస్థితుల దృష్ట్యా మనదేశంలో ఇంటెలిజెన్స్ వ్యవస్థ ఎలా పని చేస్తుందో.. చూపించాం. సినిమాలో ఎమోషన్స్ ఉంటాయి. ఈ సినిమాలో హ్యూమానిటీకు సంబంధించిన మెసేజ్ ఉంటుంది. మనిషిలో హ్యూమానిటీ తగ్గినప్పుడు సమాజంలో చెడు పెరిగిపోతుంది. ఈ సందేశాన్ని పరోక్షంగా ఈ సినిమాలో చూపిస్తున్నాం.
హిందీలో చేసే ఆలోచన లేదు..
ఈ సినిమాను నేను తెలుగు, తమిళ భాషల్లో రూపొందించాలనుకున్నాను. హిందీలో చేసే ఆలోచన లేదు. క్లైమాక్స్ మార్చలేదు..
తెలుగు, తమిళం రెండిటిలో కూడా ఒకటే క్లైమాక్స్ ఉంటుంది. టెక్నికల్&zwnj;గా సినిమా హైరేంజ్&zwnj;లో ఉంటుంది.
మొదట పరిణితిచోప్రా అనుకున్నాం..
ఈ సినిమాలో మొదట హీరోయిన్2గా పరిణితి చోప్రాను అనుకున్నాం. అయితే ఈ సినిమా తెలుగు, తమిళంలో చేయాలనుకున్నప్పుడు భాష తెలిసిన హీరోయిన్ అయితే బావుంటుందని రకుల్ ప్రీత్ సింగ్&zwnj;ను తీసుకున్నాం.
సూర్య బాగా సెట్ అయ్యాడు..
ఈ సినిమా విలన్ కు బుద్ది బలం ఎక్కువగా ఉంటూనే విలనిజం పండించాలి. ఎస్.జె.సూర్య దానికి యాప్ట్ అవుతాడనిపించింది. భరత్ కూడా ఈ సినిమాలో విలన్&zwnj;గా నటించాడు. తన పాత్ర గురించి ఇప్పుడు చెప్పలేను.
నా ప్రొడక్షన్&zwnj;లో సినిమాలు చేయడం లేదు..
ప్రస్తుతం నా ప్రొడక్షన్&zwnj;లో సినిమాలేవీ చేయడం లేదు. స్పైడర్ సినిమాతో బిజీగా ఉన్నాను. గ్యాప్ దొరికితే ప్రొడక్షన్ గురించి ఆలోచిస్తాను.
తదుపరి చిత్రాలు..
నా తడుపరి సినిమా తమిళంలో ఉంటుంది. ఇకపై బాలీవుడ్ లో సినిమా చేస్తే స్ట్రెయిట్ సినిమా చేస్తాను. సల్మాన్ ఖాన్ గారిని కలిసి ఓ ఐడియా చెప్పాను. ఆయనకు నచ్చిది. కానీ స్టార్ హీరోలతో సినిమా అంటే కాస్త ఎదురుచూడాలి. అలానే రజినీకాంత్ గారికి కూడా కథ చెప్పాను. ఆయనకు నచ్చింది. ప్రస్తుతం ఆయన 2.0, కాలా చిత్రాలతో బిజీగా ఉన్నారు. ఆ రెండు పూర్తయిన వెంటనే.. మా కాంబినేషన్ లో సినిమా ఉంటుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.